Esimesed katsed Eestis ilmalike rituaale luua on pärit juba 20ndate aastate algusest: "Kui tahame võidelda kiriklike kommetega, peame asemele seadma omad viisid, proletaarsed kombed" (Noor Tööline 1922.5). Ehkki on märkeid ka katsest luua ilmalikke pulma- ja matusekombeid, jäid peamiseks väljundiks siiski ilmalikud leerid, mille käigus "leerikursusest" osavõtja kuulis loenguid tervishoiu, marksistliku majandusteaduse, inimühiskonna arenemise seaduste, proletaarse revolutsiooni teooria ja klassivõitluse ajaloo ning religiooni tekkimise, selle klassiolemuse, sotsiaalse funktsiooni jne. kohta. Nii aitas ilmalik leer kujundada maailmavaadet ja "revolutsioonilise liikumise" jaoks vajalikku kaadrit.